stanford-oval/wikipedia huggingface dataset:
גשר הזיכרון ארלינגטון

| --- | --- |

 מידע כללי
 סוג:  גשר
 מיקום:  וושינגטון די. סי.
 מדינה:  ארצות הבריתארצות הברית
 הקמה ובנייה
 תקופת הבנייה:  ? – 16 בינואר 1932
 תאריך פתיחה רשמי:  16 בינואר 1932 
 עלות:  21 מיליון דולר
 אדריכל:  מק'קים, מיד ווייט 
 סגנון אדריכלי:  אדריכלות נאו-קלאסית 
 מידות
 אורך:  652.09 מ' 
 קואורדינטות:  38°53′14″N 77°03′19″W﻿ / ﻿38.887222°N 77.055278°W﻿ / 38.887222; -77.055278
  (למפת וושינגטון די. סי. מוגדלת) גשר הזיכרון ארלינגטון(למפת וושינגטון די. סי. רגילה) גשר הזיכרון ארלינגטון
 
גשר הזיכרון ארלינגטון (באנגלית: Arlington Memorial Bridge) הוא גשר כביש הנטוי על פני נהר הפוטומק בגבול העיר וושינגטון, בירת ארצות הברית. קצהו הצפון-מזרחי של הגשר, שאורכו 659 מטרים, מהווה את המשכה של שדרת המול של וושינגטון, ואילו הכביש הנמשך מקצהו האחר, בתחומי מדינת וירג'יניה, מוביל אל שערי בית הקברות הלאומי ארלינגטון, הסמוך לגשר.
הקונגרס הציע לבנות גשר באותו מיקום על גבי הפוטומק כבר בשנת 1886, אך הדיונים על הגשר והליכי התכנון שלו התמשכו בעצלתיים על פני שנים רבות, בין השאר עקב עבודות פיתוח נרחבות שנעשו בראשית המאה העשרים בקצהו המערבי של המול ופרוץ מלחמת העולם הראשונה. בתחילה הוצעו לו השמות "גשר הזיכרון לינקולן-גרנט" ו"גשר הזיכרון הגנרל גרנט". בניית הגשר אושרה על ידי הקונגרס ב-1925 והוא נפתח לשימוש ב-16 בינואר 1932, בטקס במעמד נשיא ארצות הברית הרברט הובר.
קצהו הצפון-מזרחי של הגשר נח לרגלי אנדרטת לינקולן שבקצהו המערבי של המול. קצהו הדרום מערבי ניצב על האי קולומביה, הסמוך לגדתו המערבית של הפוטומק. שדרת הזיכרון, המתמשכת ממנו, חוצה את הגשר שעל פני תעלת הגבול (Boundary Channel) הצרה שבין האי קולומביה לגדתו של הפוטומק ומגיעה אל שערי בית הקברות ארלינגטון.
הגשר מקשר באופן מעשי וסמלי את אנדרטת לינקולן שממזרח לו ואת בית ארלינגטון, ביתו לשעבר של גנרל רוברט אי לי, גדול מצביאי מדינות הדרום במלחמת האזרחים האמריקנית, הניצב על הגבעה המתנשאת מעל לקצהו המערבי של הגשר. חיבור זה היה מכוון והוא מיועד לסמל את האיחוד מחדש של מדינות הצפון והדרום לאחר מלחמת האזרחים.
מראה הגשר מקצהו המזרחי. בכניסה אליו נראים הפסלים "הקרבה" ו"גבורה". על הגבעה הניצבת מול קצהו המערבי של הגשר נראה בית ארלינגטון
הגשר תוכנן בסגנון הנאו-קלאסי על ידי משרד האדריכלים מק'ים, מיד ווייט (McKim, Mead & White). הוא בנוי אבן ונשען על גבי תשע קשתות מבטון מזוין, שלהן מיפתח של כ-66 מטרים. רוחבו הוא כ-30 מטרים ובו שלושה נתיבי תנועה לכל כיוון. עלות בניית הגשר והכביש שעליו הגיעה ל-21 מיליון דולר.
חלקו המרכזי של הגשר נבנה ממתכת ונועד לשמש כגשר מתרומם, על מנת לאפשר מעבר של כלי שיט גדולים במעלה הפוטומק. כוונה זו ננטשה לאחר שמצפון לגשר נבנה גשר תאודור רוזוולט, אשר לא כלל תכונה זו.
פניו האנכיים של כל אחד מעמודי הגשר מעוטרים על ידי עיטור עגול של נשרים ופסקס שעוצבו על ידי הפסל קרל פול ג'נויין (Carl Paul Jennewein). במבוא הגשר הסמוך לוושינגטון ניצבים שני פסלים מוזהבים, פסלי "אמנויות המלחמה" (The Arts of War), "הקרבה" ו"גבורה" שמותיהם. הם פוסלו על ידי הפסל ליאו פרידהנדלר והושלמו בשנת 1951.
בשנת 1980 הוכלל הגשר במרשם הלאומי של אתרים היסטוריים של ארצות הברית.
הערות שוליים

↑  ציר המול מתמשך ממזרח למערב, וציר הגשר נטוי ביחס אליו לדרום-מערב בזווית של כ-30 מעלות.
↑  מקור: אתר Structurae.
| --- | --- |
בקרת זהויות :  NARA: 10047237
גסטון אלברס

פדרו גסטון אלברס סוסה (בספרדית: Pedro Gastón Álvarez Sosa; נולד ב-24 במרץ 2000 במלו שבאורוגוואי) הוא כדורגלן אורוגוואי המשחק בעמדת הבלם בקבוצת אל קאדסיה מליגת העל הסעודית.
קריירת מועדונים

אלברס גדל במחלקות הנוער של בוקה ג'וניורס מלו, סרו לארגו ודפנסור ספורטינג. בשנת 2019 החל לשחק בקבוצה הבוגרת של דפנסור ספורטינג במסגרת ליגת העל האורוגוואית. הוא ערך 33 הופעות ליגה במדי המועדון, בהן הבקיע שני שערים.
ב-7 באפריל 2021 חתם אלברס בבוסטון ריבר מליגת העל האורוגוואית.
ב-28 בינואר 2022 הושאל אלברס למשך עונה וחצי לחטאפה מלה ליגה. בחצי העונה הראשונה של ההשאלה לא ערך הופעות במדי המועדון. ב-28 באוגוסט ערך את הופעת הבכורה שלו במועדון, בתיקו 0-0 נגד ויאריאל במסגרת המחזור השלישי בליגה לעונת 2022/2023. ב-4 בספטמבר הבקיע את שער הבכורה שלו במועדון, בהפסד 5-1 לוולנסיה במסגרת המחזור הרביעי בליגה.
ב-19 באוגוסט 2024 חתם אלברס באל קאדסיה הסעודית.
הערות שוליים

↑  Gastón Álvarez no seguirá en Defensor Sporting באתר הרשמי של דפנסור ספורטינג, 7 באפריל 2021 (בספרדית)
↑  COMUNICADO OFICIAL Gastón Álvarez באתר הרשמי של חטאפה, 28 בינואר 2022 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גסטון אלברס".
דומבירטוש

| --- | --- |
סמל דומבירטושסמל דומבירטוש

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת מזקובאצ'האזה
 שטח:  18.31 קמ"ר
 אוכלוסייה:  ‏
  ‑ בכפר:  475 (1 בינואר 2021)
 קואורדינטות:  46°25′00″N 21°07′00″E﻿ / ﻿46.416666666667°N 21.116666666667°E﻿ / 46.416666666667; 21.116666666667 
 אזור זמן:  UTC +1
 https://dombiratos.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דומבירטוש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דומבירטוש  he tabBackground:;tabBorder:#aaa;defaultTab:0;
 
דומבירטוש (בהונגרית: Dombiratos) הוא כפר בנפת מזקובאצ'האזה שבמחוז בקש בדרום מזרח הונגריה. עד לשואה הייתה בו קהילה יהודית קטנה.
כמו יישובים רבים באירופה גם מספר התושבים בדומבירטוש נמצא בירידה. בשנת 1990 חיו בכפר 903 תושבים, ובשנת 2021 רק 475 תושבים.
הכפר מיושב מהמאה ה-15 והוא מוזכר בכתבים משנת 1418.
יהודי דומבירטוש

יהודים חיו בדומבירטוש במאה ה-19. בסוף מאי 1944 רוכזו יהודי האזור בחווה שליד מגיארבאנהגייש איתם גם רבים מיהודי הכפר, משם הועברו היהודים לגטו בקשצ'בה ומשם נשלחו ב-25 ביוני למחנה ההשמדה אושוויץ שם נרצחו כחלק בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 26 | 1,150 |
| 1910 | 8 |  |
| 1920 | 5 |  |
| 1930 | 3 |  |
| 1941 | 5 | 1,529 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי דומבירטוש שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת מזקובאצ'האזה |
| --- | --- | --- |
| יישובים | מזקובאצ'האזה • בטוניה • מדגיישג'האזה • מזהגייש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה |  |
גונסאלו פלאטה

גונסאלו ז'ורדי פלאטה חימנס (בספרדית: Gonzalo Jordy Plata Jiménez; נולד ב-1 בנובמבר 2000 בגואיאקיל שבאקוודור) הוא כדורגלן אקוודורי המשחק בעמדת קשר הכנף בקבוצת ריאל ואיאדוליד ובנבחרת אקוודור.
קריירת מועדונים > אינדפנדיינטה דל ואיה

פלאטה החל לשחק במחלקת הנוער של ליגה דפורטיבה אוניברסיטריה דה קיטו בשנת 2011, ובשנת 2012 עבר אל מחלקת הנוער של אינדפנדיינטה של ואיה. ב-6 באוגוסט 2018 הוא ערך את הופעת הבכורה שלו בקבוצה הבוגרת של המועדון, בהפסד 0–2 לברצלונה ספורטינג קלוב במסגרת המחזור השלישי בליגת העל האקוודורית לעונת 2018. ב-10 בנובמבר הבקיע את שערו היחיד במדי המועדון, בניצחון 1–3 על דלפין במסגרת המחזור ה-18. הוא ערך 13 הופעות ליגה במדי המועדון.
קריירת מועדונים > ספורטינג ליסבון

במהלך חלון ההעברות החורפי בעונת 2018/2019 חתם פלאטה בספורטינג ליסבון מליגת העל הפורטוגלית. ב-31 באוגוסט 2019 הוא ערך את הופעת הבכורה שלו במועדון, בהפסד 2–3 לריו אבה במסגרת המחזור הרביעי בליגה לעונת 2019/2020. ב-21 בדצמבר הבקיע את שער הבכורה שלו במועדון, בניצחון 2–4 על פורטימוננסה במסגרת גביע הליגה הפורטוגלית. ב-23 בפברואר 2020 הוא הבקיע את שער הבכורה שלו בליגה, בניצחון 0–2 על בואבישטה במסגרת המחזור ה-22. בשתי העונות הראשונות שלו במועדון הוא ערך 30 הופעות ליגה והבקיע שלושה שערים.
קריירת מועדונים > ההשאלה לריאל ואיאדוליד

ב-31 באוגוסט 2021 הושאל פלאטה למשך עונה לריאל ואיאדוליד מהליגה הספרדית השנייה. ב-18 בספטמבר הוא ערך את הופעת הבכורה שלו במועדון, כשנכנס כמחליף בהפסד 0–1 לז'ירונה במסגרת המחזור השישי בליגה לעונת 2021/2022.
קריירה בינלאומית

ב-5 בספטמבר 2019 ערך פלאטה את הופעת הבכורה שלו בנבחרת אקוודור, בניצחון 0–1 על נבחרת פרו במשחק ידידות. ב-10 בספטמבר הוא הבקיע את שער הבכורה שלו בנבחרת, בניצחון 0–3 על נבחרת בוליביה במשחק ידידות.
הוא היה חלק מסגל נבחרת אקוודור לטורניר קופה אמריקה 2021, וערך ארבע הופעות בטורניר, בהן הבקיע שער אחד.
נכלל בסגל נבחרת אקוודור לטורניר מונדיאל 2022.
תארים

אליפות פורטוגל (1): 2020/2021
גביע הליגה הפורטוגלית (1): 2020/2021
הסופר קאפ הפורטוגלי (1): 2021
הערות שוליים

↑  GONZALO PLATA POTENCIA EL ATAQUE באתר הרשמי של ריאל ואיאדוליד, 31 באוגוסט 2021 (בספרדית)
↑  Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
| נבחרת אקוודור – קופה אמריקה 2021 |
| --- | --- | --- |
|  1 גלינדס •  2 טורס •  3 ארבולדה •  4 אינקפיה •  5 ארויו •  6 נובואה •  7 אסטופיניאן •  8 מרטינס •  9 קמפנה •  10 דיאס/גרואסו •   11 אסטרדה •  12 אורטיס • 13 אנר •  14 אראגה • 15 מנה • 16 פיניידה • 17 אנ. פרסיאדו • 18 אי. פרסיאדו • 19 פלאטה • 20 מנדס • 21 פרנקו • 22 דומינגס • 23 מ. קאייסדו • 24 לאון • 25 קרבאלי • 26 ג. קאייסדו • 27 פלאסיוס • 28 הורטדו • מאמן: אלפארו |  1 גלינדס •  2 טורס •  3 ארבולדה •  4 אינקפיה •  5 ארויו •  6 נובואה •  7 אסטופיניאן •  8 מרטינס •  9 קמפנה •  10 דיאס/גרואסו •   11 אסטרדה •  12 אורטיס • 13 אנר •  14 אראגה • 15 מנה • 16 פיניידה • 17 אנ. פרסיאדו • 18 אי. פרסיאדו • 19 פלאטה • 20 מנדס • 21 פרנקו • 22 דומינגס • 23 מ. קאייסדו • 24 לאון • 25 קרבאלי • 26 ג. קאייסדו • 27 פלאסיוס • 28 הורטדו • מאמן: אלפארו | אקוודור |
| נבחרת אקוודור – מונדיאל 2022 |
| --- | --- | --- |
|  1 גלינדס •  2 טורס •  3 אינקפיה •  4 ארבולדה •  5 סיפואנטס •  6 פאצ'ו •  7 אסטופיניאן •  8 גרואסו •  9 אי. פרסיאדו •  10 איברה •   11 אסטרדה •  12 רמירס • 13 אנר •  14 אראגה • 15 מנה • 16 סרמיינטו • 17 אנ. פרסיאדו • 18 פלאסיוס • 19 פלאטה • 20 מנדס • 21 פרנקו • 22 דומינגס • 23 קאייסדו • 24 ראסקו • 25 פורוסו • 26 רודריגס • מאמן: אלפרו |  1 גלינדס •  2 טורס •  3 אינקפיה •  4 ארבולדה •  5 סיפואנטס •  6 פאצ'ו •  7 אסטופיניאן •  8 גרואסו •  9 אי. פרסיאדו •  10 איברה •   11 אסטרדה •  12 רמירס • 13 אנר •  14 אראגה • 15 מנה • 16 סרמיינטו • 17 אנ. פרסיאדו • 18 פלאסיוס • 19 פלאטה • 20 מנדס • 21 פרנקו • 22 דומינגס • 23 קאייסדו • 24 ראסקו • 25 פורוסו • 26 רודריגס • מאמן: אלפרו | אקוודור |
גראן ויה דה לס קורטס קטלאנס

| --- | --- |

 מידע כללי
 על שם:  בתי המשפט הקטלוניים 
 אורך:  13.1 ק"מ 
 מיקום
 עיר:  ברצלונה, El Parc i la Llacuna del Poblenou, Fort Pienc, Dreta de l'Eixample, El Clot, Sant Martí de Provençals, אל פובלנואו, Provençals del Poblenou, La Verneda i la Pau, L'Antiga Esquerra de l'Eixample, La Nova Esquerra de l'Eixample, La Bordeta, La Marina de Port, Sant Antoni, La Font de la Guatlla, מונז'ואיק, Hostafrancs, El Besòs i el Maresme 
 רחובות מסתעפים:  Carrer d'Entença, Barcelona, Plaça de Tetuan, Rambla de Prim, פלאסה דה לס גלוריס קטאלנס, Carrer de la Llacuna, Avinguda de la Granvia de l'Hospitalet, C-31 highway, passeig de Sant Joan, Plaça d'Ildefons Cerdà, Barcelona, רמבלה דה קטלוניה, Carrer de Padilla, Carrer de Lepant, Rambla del Poblenou, Carrer de la Selva de Mar, Carrer d'Espronceda, Carrer de Cantàbria, Carrer de Girona, carrer de la Marina, Carrer del Bruc, Muntaner street, פלאסה ד'אספניה, Carretera de la Bordeta, Carrer de Pau Claris, Barcelona, Carrer d'Aribau, Carrer de Roger de Llúria, Barcelona, Plaça de la Universitat, פסץ' דה גראסיה, Carrer de Balmes 
 קואורדינטות:  41°22′50″N 2°09′24″E﻿ / ﻿41.380638888889°N 2.1565833333333°E﻿ / 41.380638888889; 2.1565833333333
 he
 
צומת בין רמבלה דה קטלוניה וגראן ויה
צומת בין פאסה דה גרסיה וגראן ויה
גראן ויה דה לס קורטס קטלאנס (בקטלאנית: Gran Via de les Corts Catalanes; "הדרך הגדולה של בתי המשפט הקטלאניים"), המכונה בפשטות גראן ויה, הוא רחוב מרכזי בברצלונה. אורכו 13.1 ק"מ, והוא הרחוב הארוך ביותר בקטלוניה והשני באורכו בספרד כולה.
מיקום

הרחוב חוצה את כל העיר לרוחבה, ומשתרע מגבולה הצפון-מזרחי, בסמוך לגבול עם העיר סנט אדריה דה בסוס, ועד לגבולה הדרום-מערבי, בסמוך לגבול עם העיר הוספיטלט דה ליוברגט.
לאורך הרחוב נמצאות כמה מהכיכרות החשובות של ברצלונה: פלאסה דה אספניה, פלאסה דה לה אוניברסיטט, פלאסה דה קטלוניה, פלאסה דה טטואן ופלאסה דה לס גלוריאס קטלאנס.
היסטוריה

בשלהי המאה ה-19, עבד המתכנן העירוני אילדפונס סרדה על תוכנית הרפורמה להרחבת ברצלונה. את הרחוב, אותו הוא ראה כחלק מהותי מהפרויקט, הוא תכנן כדרך רחבה המקשרת בין מספר כפרים באזור החוף של ברצלונה.
הרחוב קיבל את השם שדרת קורטס בשנת 1900, לזכר בתי המשפט הקטלאניים ששלטו בנסיכות קטלוניה לאורך ימי הביניים והעת החדשה המוקדמת. לאחר כינון הרפובליקה הספרדית השנייה, הוארך שמו לשדרת קורטס קטלאנס (Avinguda de les Corts Catalanes).
עם ניצחון פרנסיסקו פרנקו והפלנגות הספרדיות במלחמת האזרחים ב-1939, שונה שם הרחוב לשדרת חוסה אנטוניו פרימו דה ריברה. ב-1979, עם מות פרנקו והשבת הדמוקרטיה, שונה שוב שם הרחוב בפעם האחרונה, לגראן ויה דה לס קורטס קטלאנס.
אתרים מרכזיים

קולנוע קולוסיאום
אנדרטה משנת 2001 לזכר קורבנות ההפצצות של איטליה הפשיסטית במהלך מלחמת האזרחים הספרדית, מול קולנוע קולוסיאום.
פלאסה דה לס גלוריאס קטלאנס
לה מונומנטל
פלאסה דה לה אוניברסיטט
פלאסה ד'אספניה
פלאסה דה טטואן
ראו גם

אילדפונס סרדה
אישמפלה
ברצלונה
תכנון עירוני של ברצלונה
גל קפילרי

גל קפילרי (אדווה) במים.
גל קפילרי או גל נימי (בשפת היומיום: אַדוָוה; באנגלית: capillary wave או ripple) הוא גל מכני שמתקדם לאורך הגבול של פאזה נוזלית של זורם, אשר הדינמיקה ומהירות המופע שלו נשלטים על ידי אפקטים של מתח פנים.
גלים קפילריים נפוצים בטבע. אורך הגל של גלים קפילריים הוא באופן טיפוסי פחות מכמה סנטימטרים, ומהירות המופע שלהם לעולם אינה נופלת מ-0.2 מטרים לשנייה. גלים ארוכים יותר על פני השטח של זורם נקראים גלי כבידה-קפילריים ומושפעים הן על ידי אפקטים של מתח פנים, הן על ידי הכבידה, והן מהאינרציה של הזורם. באוקיינוס הפתוח, גלי ים גדולים נוצרים לעיתים קרובות מההתקבצות של גלים קפילריים קטנים בהרבה אותם יצרה הרוח.
כאשר זורקים עצם לשלולית, ניתן לצפות באדוות המתפשטות מהמקום בו נפל העצם כלפיי חוץ.
מהירותם של גלים קפילריים

יחס הנפיצה של גלים קפילריים המתקדמים בממשק שבין זורם בעל צפיפות ρ ומתח פנים σ לחומר אחר בעל צפיפות זניחה ביחס אליו, הוא:
\omega ^{2}={\frac {\sigma }{\rho }}\,|k|^{3}
כאשר ω היא התדירות הזוויתית ו-k הוא מספר הגל. מהירות המופע שמתקבלת היא:
c_{p}={\frac {\omega }{k}}={\sqrt {\frac {\sigma k}{\rho }}}
כלומר הגלים בעלי אורכי הגל הקצרים יותר מתקדמים מהר יותר.
מהירותם של גלים קפילריים > גזירת הנוסחה

הרעיון המנחה בפיתוח הנוסחה למהירות ההתקדמות של גלים קפילריים הוא קבלת הביטוי לכוח המחזיר שפועל על אלמנט משטח של הזורם כתוצאה מהאפקט של מתח הפנים. בהתאם למשוואת יאנג-לפלס, הפרש הלחץ הקפילרי משני צידיו של ממשק זורם בעל עקמומיות ממוצעת שונה מאפס הוא יחסי למתח הפנים ולערך העקמומיות הממוצעת בנקודה המבוקשת. במקרה של גל קפילרי, ניתן להבין שאזורים שונים של הגל שרויים בעקמומיות שונה; דבר המקנה לאזורים שונים של היריעה לחץ קפילרי שונה, כך שנוצרים כל העת הפרש לחצים שיוצרים כוחות המקדמים את הגל. כיוון שאנו מנתחים גל מישורי, העקמומיות בכיוון אחד של החזית מתאפסת, ורק העקמומיות בכיוון התקדמות הגל תורמת לעקמומיות הממוצעת. אם נניח עקמומיות לא גבוהה מדי של הגל, נקבל שהעקמומיות של חתך אורך של הגל שווה לנגזרת השנייה בכיוון האורכי של פונקציית הגל. בשפה מתמטית, נקבל את הביטוי הבא ללחץ הקפילרי בו אלמנט שטח שרוי:
P(x)=\sigma f_{xx}(x,y,t).
הצעד הבא בפיתוח נעוץ בתפיסת התקדמות הגל; הלחץ הרדיאלי בו שרוי כל אלמנט שטח של הזורם הוא תוצאה של הפעולה ההדדית של אלמנטי הזורם אחד על השני - הכוח האופקי שפועל על אלמנט זורם תיבתי שווה להפרש הכוחות האופקיים שיוצרים אלמנטי הזורם מימינו ומשמאלו. לפיכך נקבל, שהרכיב האופקי של הכוח המחזיר בנקודה פרופורציונלי לגרדיאנט העקמומיות לאורך הגל הקפילרי באותה נקודה. כלומר נקבל:
F_{x,restoring}=\sigma f_{xxx}(x,y,t)dx\cdot dy\cdot dz
מסת האלמנט התיבתי היא  \rho dx\cdot dy\cdot dz. אם נחלק את פונקציית הכוח המחזיר האופקי במסת אלמנט הזורם, נקבל ביטוי מחזורי סינוסואידי (שכן אנו מניחים תבנית גל של סינוס) לתאוצת האלמנט האופקית כפונקציה של הזמן, כלומר נקבל:
a_{x}={\frac {F_{x,restoring}}{\rho dx\cdot dy\cdot dz}}=-{\frac {a\sigma k^{3}cos(kx-\omega t)}{\rho }}.
כעת יש לשים לב שהתאוצה האנכית של הזורם נמצאת בהפרש מופע של  \pi /2 עם התאוצה האופקית של הזורם, כך שבביטוי לתאוצה האנכית נקבל סינוס ולא קוסינוס:
a_{y}=-{\frac {a\sigma k^{3}sin(kx-\omega t)}{\rho }}
כצעד אחרון יש לקשור את המקדם  -{\frac {a\sigma k^{3}}{\rho }} של הסינוס לתדירות הזוויתית ω דרך הנגזרת הזמנית השנייה של פונקציית הגל:
a_{y}=-{\omega }^{2}asin(kx-\omega t)
מהשוואת שני הביטויים לתאוצה אנכית נקבל את יחס הנפיצה המבוקש:
{\omega }^{2}={\frac {\sigma k^{3}}{\rho }}.
גלי כבידה-קפילריים

הרעיונות המנחים בקבלת הביטוי למהירות גלים קפילריים יכולים לשמש להוספת תיקון ליחס הנפיצה של גלי כבידה במים עמוקים:
\omega ={\sqrt {gk+{\frac {\sigma k^{3}}{\rho }}}}.
ומהירות המופע היא:
\omega /k={\sqrt {g/k+{\frac {\sigma k}{\rho }}}}
ניתן לראות שהתלות של האפקט הקפילרי במספר הגל היא הפוכה מזו של האפקט הכבידתי - גלים קפילריים מתקדמים מהר יותר ככל שאורך הגל קצר יותר, לעומת גלי כבידה במים עמוקים שמתקדמים מהר יותר ככל שאורך הגל ארוך יותר. על כן נהוג להפריד בין שני "משטרים": התחום הכבידתי (גלים ארוכים) והתחום הקפילרי (גלים קצרים). בנוסף, מהירות המופע שבנוסחה האחרונה מקבלת מינימום באורך גל מסוים:
\lambda _{min}=2\pi {\sqrt {\frac {\sigma }{\rho g}}}
ומהירות המופע המינימלית היא:
c_{min}={\sqrt {2{\sqrt {\frac {g\sigma }{\rho }}}}}.
בעבור ממשק של מים ואוויר, אורך הגל λm הוא 1.7 סנטימטרים ומהירות המופע המינימלית cm היא בערך 0.23 מטרים לשנייה.
ראו גם

מתח פנים
הערות שוליים

↑  גַּל נִימִי במילון גלי הים [גאוגרפיה] (תשל"ג), באתר האקדמיה ללשון העברית
| --- | --- |
בקרת זהויות :  GND: 4251487-3 
גלים קפילריים שנוצרים כתוצאה מנפילת טיפות מים על הממשק שבין מים לאוויר.
משוואת יאנג-לפלס המיושמת לאלמנט שטח אינפיניטסימלי של פני המים מסייעת להבין את פילוג הלחצים בגל קפילרי.
גרפם המסכמים את ההתנהגות של גלי כבידה-קפילריים.
גשר לנגלואה בארל

| --- | --- |

 מידע כללי
 צייר:  וינסנט ואן גוך 
 תאריך יצירה:  1888 
 טכניקה וחומרים:  שמן על בד
 ממדים בס"מ
 רוחב:  73.6 ס״מ 
 גובה:  59.6 ס״מ 
 נתונים על היצירה
 מיקום:  מוזיאון ולראף-ריכרץ, קלן, גרמניה
 קואורדינטות:  43°39′25″N 4°37′16″E﻿ / ﻿43.656947°N 4.621028°E﻿ / 43.656947; 4.621028
 
גשר לנגלואה בארל (בהולנדית: Brug van Langlois) היא סדרה של ארבעה ציורים בצבעי שמן של הצייר ההולנדי וינסנט ואן גוך, שנוצרה בשנת 1888 בארל שבצרפת.
ואן גוך השתמש במוטיבי אמנות רבים בסדרת הציורים; למשל, ניכר שימוש בפרספקטיבה כדי ליצור זוויות וקווים מדויקים יותר. הצייר הושפע מהדפסי עץ יפניים כפי שמשתקף מהשימוש הפשוט בצבע היוצר הרמוניה ביצירה. השימוש בצבעים נוגדים כמו צהוב וכחול מייצר עניין וצבעוניות. כמו כן, הוא עשה גם שימוש בטכניקת האימפסטו כדי ליצור את השתקפות האור.
גריסה (נייר)

נייר גרוס על גבי מגרסת נייר
מספריים מרובי להבים, לגריסה ידנית
גריסה של נייר היא גזירתו לרצועות דקות (ברוחב של פחות מחצי סנטימטר) או לפתיתים, לשם הפיכת הטקסט המודפס על הנייר לבלתי קריא, בדרך כלל לשם אבטחת מידע. לעיתים נלקח הנייר הגרוס לשרפה, על מנת לוודא את השמדתו, אך בדרך כלל הוא מושלך לאשפה או מועבר למיחזור. הגריסה נעשית בדרך כלל באמצעות מכונה המיועדת לכך - מגרסת נייר, אך לגריסת כמות מצומצמת של נייר ניתן להשתמש גם במספריים מרובי להבים.
שימושים לתוצרי הגריסה

לרצועות הנייר או הפתיתים שנוצרו בתהליך הגריסה מקובלים שימושים שונים:
מיחזור - העברה למפעל למיחזור נייר, כחומר גלם ליצירת נייר.
מצע לבעלי חיים
חומר מילוי - באריזה של חפצים שבירים ניתן להשתמש בתוצרי הגריסה כחומר מילוי רך, שיגן עם המוצר הארוז בטלטולי הדרך.
דלק לבעירה.
חומר בידוד - תוצרי הגריסה, מעורבבים עם חומר מונע בעירה, משמשים לבידוד בבנייה.
שחזור מסמכים שנגרסו

המחשה לכך שגריסה לבדה אינה מונעת שחזור של המידע על ידי אויב נחוש, התקבלה בעת השתלטות איראן על שגרירות ארצות הברית בטהראן, בנובמבר 1979. טרם ההשתלטות גרסו עובדי השגרירות את המסמכים הסודיים שבה, אך לאחר ההשתלטות לקחו האיראנים את המסמכים הגרוסים, ובעמל רב שחזרו אותם (תהליך השחזור הוצג בסרט "ארגו"). המסמכים המשוחזרים פורסמו על ידי האיראנים. בעקבות זאת שופרו שיטות הגריסה המשמשות את הממשל בארצות הברית.
בימיו האחרונים של השלטון הקומוניסטי במזרח גרמניה, בשנת 1989, ראשי השטאזי נתקפו בהלה וניסו לגרוס כל מסמך שעלה בידם מארכיון הארגון. הם אף החלו לקרוע מסמכים ביד משכשלו המגרסות תחת העומס. עשרות אלפי שקים עמוסים בפיסות נייר הוסתרו בחופזה אך נמצאו עד מהרה, ובשנת 1995 שכרה ממשלת גרמניה חברה מומחית לתחום לשחזור המסמכים. במשך 6 שנים הצליחו תריסר אנשים לשחזר מסמכים מתוך 300 שקים. לאחר מכן החל תהליך שחזור באמצעות מחשב, להאצת שחזור יתר 16,000 שקי המסמכים, המכילים למעלה מ-33 מיליון דפים.
בשנת 2011 הכריזה DARPA, הסוכנות למיזמי מחקר ביטחוניים של מחלקת ההגנה של ארצות הברית, על תחרות לפענוח חמישה מסמכים, שנגרסו ליותר מ-10,000 פיסות. 9,000 קבוצות נרשמו לתחרות, וכעבור 33 ימים מתחילתה זכתה בה קבוצה מסן פרנסיסקו, שחבריה השקיעו קרוב ל-600 שעות אדם בפיתוח תוכנת ראייה ממוחשבת לפענוח המסמכים.
בתרבות

סרט הקולנוע הישראלי משנת 2014, "אפס ביחסי אנוש", הוא קומדיה שחורה העוסקת במערכות היחסים בין חיילות שלישות בבסיס צה"ל בנגב. אחת מגיבורות הסרט, דפי, היא חיילת חסרת מוטיבציה המשרתת כמש"קית נייר וגריסה. הדמות הראשית בסרט, זוהר, נענשת בניקוי וסידור המשרד במשך הלילה, וכנקמה גורסת את כל המסמכים שבמשרד, ושרידיהם ממלאים את חדרה של קצינת השלישות.
הערות שוליים

↑  Documents from the U.S. Espionage Den
↑  Douglas Heingartner, Back Together Again, New York Times, July 17, 2003
↑  DARPA’S SHREDDER CHALLENGE SOLVED, DARPA, December 02, 2011
דווידס סימנסונס

| --- | --- |

דווידס סימנסונס
 לידה:  4 באפריל 1859 האימפריה הרוסית (1858–1883) אוייזד ולמיירה, האימפריה הרוסית
 פטירה:  13 באפריל 1933  (בגיל 74) לטביה ריגה, לטביה
 מקום קבורה:  Brothers' Cemetery 
 מדינה:  לטביה 
 השתייכות:   צבא האימפריה הרוסית  הכוחות המזוינים הלאומיים של לטביה
 תקופת הפעילות:  1880–1925 (כ־45 שנים)
 דרגה:  גנרל
 תפקידים בשירות
 מפקד הצבא
 פעולות ומבצעים
 מלחמת רוסיה-יפן מלחמת העולם הראשונה מלחמות העצמאות של לטביה
 עיטורים
 מסדר לאקפלסיס  עיטור ולדימיר הקדוש, דרגה 4  עיטור  ולדימיר הקדוש, דרגה 3  מסדר סטניסלב הקדוש, דרגה 3  מסדר סנטה אנה, דרגה 2  מסדר סטניסלב הקדוש, דרגה 1  דרגה רביעית במסדר גאורגיוס הקדוש 
 
דווידס סימנסונס (בלטבית: Dāvids Sīmansons;‏ 4 באפריל 1859 – 13 באפריל 1933) היה גנרל לטבי, אשר שימש כמפקד הראשון של צבא לטביה.
ביוגרפיה

סימנסונס נולד למשפחת חקלאים באוייזד ולמיירה בפלך ליבוניה שבאימפריה הרוסית ב-4 באפריל 1859. ב-1880 הוא התגייס לצבא האימפריה הרוסית. ב-1894 הוא סיים הכשרה כקצין ומונה למפקד גדוד. הוא השתתף במלחמת רוסיה-יפן, נפצע והועלה לדרגת פולקובניק. הוא השתתף במלחמת העולם הראשונה, בתחילה כמפקד הגדוד ה-66, ולאחר מכן כמפקד הבריגדה ה-2. באוקטובר 1917 הוא פרש מהצבא הרוסי. הוא עבר להתגורר בוויטבסק ואז באוריול. בינתיים, הכריזה לטביה על עצמאותה מרוסיה. עצם קיומה של המדינה החדשה הועמד בסכנה. הצבא האדום פלש אל הארץ בתמיכת קומוניסטים לטבים בניסיון להחזיר את הארץ לשלטון רוסי. ללטביה לא היה צבא מאוחד באותה תקופה, אלא שתי בריגדות נפרדות: הבריגדה הצפונית, והבריגדה הדרומית, שפעלו שתיהן בחסות ובתמיכה של צבא הקיסרות הגרמנית. בינואר 1919 חזר סימנסונס ללטביה. ב-10 ביולי של אותה שנה אוחדו שתי הבריגדות הלטביות לצבא מאוחד, וסימנסונס מונה למפקד הראשון של צבא לטביה.
למרות שהלחץ הסובייטי על לטביה פחת, נסיגתם של הגרמנים מהאזור הבלטי (בעקבות הסכם ורסאי), הותירה ואקום שעד מהרה הפך למלחמת הכל בכל. גנרל רוסי בשם פאבל ברמונט-אבלוב הקים את צבא המתנדבים של מערב רוסיה - גוף שהורכב בעיקר מחיילים רוסים ששוחררו מהשבי הגרמני, וכונו "ברמונטניאנים" על שמו של ברמונט. בתמיכת גדודי פרייקור של גרמנים-בלטים, ברמונט יצא למסע לכיבוש ליטא ולטביה. הברמונטניאנים התקדמו אל עיר הבירה ריגה, ומפקד העיר הורה לנטוש אותה ולייצב קו הגנה חדש ביוגלה. סימנסונס ביטל את הפקודה ונטל בעצמו את הפיקוד על הגנת העיר. לאחר קרב קשה, נהדפו הכוחות התוקפים מהעיר. למרות זאת, זמן קצר לאחר מכן, ב-16 באוקטובר 1919 הוא פוטר מתפקיד מפקד הצבא. הוא נותר בצבא כשופט בבית המשפט הצבאי העליון עד 1922. לאחר מכן הוא היה חבר במועצה הצבאית העליונה של לטביה. ב-1925 הוא פרש מהצבא בשל מחלה. הוא ניהל חיים אזרחיים שקטים בריגה, עד מותו ב-13 באפריל 1933.